Ομελέτα με παρμεζάνα, μανιτάρια, φουντούκια και αβοκάντο
Μια πολύ νόστιμη ομελέτα με ιδιαίτερο συνδυασμό υλικών που της δίνουν πλούσια γεύση και ωραία υφή.
8 αυγά, 60 ml γάλα, 80 γρ. παρμεζάνα, τριμμένη, 1 ώριμο αβοκάντο, σε λεπτές φέτες (ραντισμένο με 2 κουτ. γλυκού λεμονοχυμό, για να μη μαυρίσει), 80 γρ. φουντούκια, χοντροκοπανισμένα, 4 φρέσκα κρεμμυδάκια, ψιλοκομμένα, 100 γρ. μανιτάρια λευκά, σε λεπτές φέτες, 1 κουτ. γλυκού ρίγανη ξερή, 60 ml ελαιόλαδο, αλάτι, φρεσκοτριμμένο πιπέρι
Για να φτιάξουμε ομελέτα με παρμεζάνα, μανιτάρια, φουντούκια και αβοκάντο, αρχικά ζεσταίνουμε, σε ένα μεγάλο τηγάνι, το λάδι σε δυνατή φωτιά και σοτάρουμε τα κρεμμυδάκια και τα μανιτάρια για περίπου 8 λεπτά, ανακατεύοντας τακτικά μέχρι να μαλακώσουν ελαφρώς.Ρίχνουμε αλατοπίπερο και τη ρίγανη και σκορπίζουμε ομοιόμορφα το αβοκάντο, την παρμεζάνα και το φουντούκι.Σε ένα μπολ χτυπάμε τα αυγά με λίγο πιπέρι και το γάλα μέχρι να αφρατέψουν και τα ρίχνουμε στο τηγάνι.Ψήνουμε για περίπου 2-3 λεπτά, μέχρι να σφίξει η ομελέτα και να γίνει από την κάτω πλευρά.Γυρίζουμε προσεκτικά την ομελέτα με ένα μεγάλο καπάκι ή πιάτο και «ψήνουμε» για άλλα 2 λεπτά ή, αν δεν θέλουμε να τη γυρίσουμε, τη βάζουμε κάτω από προθερμασμένο γκριλ και ψήνουμε για 1-2 λεπτά, μέχρι να ροδίσει.Συνοδεύουμε, την ομελέτα με παρμεζάνα, μανιτάρια, φουντούκια και αβοκάντο, με σαλάτα με ντοματίνια, ελιές, φέτα και παξιμάδια από χαρούπι.
Αβοκάντο,Αυγά,Τυρί,Χορτοφαγικά